**Autostrada Sebeș-Turda**

**Date generale ale proiectului:**

Autostrada Sebeş-Turda va face legătura între autostrada A1 ( Sibiu – Sebeş – Orăştie – Deva – Timişoara – Arad – Nădlac), parte din Coridorul IV Pan-European şi Autostrada A3 (Braşov – Făgăraş – Târgu Mureş – Turda – Cluj Napoca – Oradea – Borş) numită şi Autostrada Transilvania și implicit cu Ungaria, prin vama Borș.

Costul total al proiectului este de aproape 2 miliarde de lei fără TVA, din care finanțare în FAZA I POS-T 85% fonduri de coeziune și 15% fonduri asigurate de la bugetul de stat iar FAZA II POIM 75% fonduri de coeziune și 25% fonduri asigurate de la bugetul de stat.

Proiectul Autostrăzii Sebeș-Turda este prevăzut în Masterplanul General de Transport al României (MPGT) și este inclus în Programul Operațional Infrastructura Mare (POIM) aferent perioadei de programare 2014 – 2020.

**Finanţare:**

**Lotul 1 al autostrăzii Sebeș -Turda (km 0+000-km 17+000)**

Lotul 1, Lotul 2, Lotul 3 şi Lotul 4, beneficiază de finanțare prin două contracte distincte.

1. POST 2007-2013, prin care s-a asigurat finanțarea lucrarilor executate, certificate și plătite până la data de 31.12.2015 (denumite generic faza 1 a proiectului).

2. POIM 2014-2020, prin care sunt finanțate lucrările executate sau aflate în executie la data de 1.01.2016 (denumite generic faza a 2-a a proiectului.)

**Valoarea contractelor:**

Lotul 1: 541.739.137,21. lei fără TVA

Lotul 2: 549.332.493,62.lei fără TVA

Lotul 3: 420,511.921,44 lei fără TVA

Lotul 4: 470.004.894,83 lei fără TVA

**Proiectanţi, Constructori şi Consultanţi:**

**1. Sebeş-Turda, Lotul 1 (acest lot face legătura cu Lotul 2 al autostrăzii Orăștie-Sibiu și lotul 2 al autostrăzii Sebeș-Turda) are o lungime de 17 km la care se adaugă nodul direcțional Sebeș (nod de mare viteză ce interconectează autostrada A1 cu A10)**

**Proiectant:** Asocierea Impresa Pizzarotti & C SPA Pomponio Construcții SRL

**Consultant:** SC Egis Romania SA

**Constructor:** Asocierea Impresa Pizzarotti & C SPA Pomponio Construcții SRL

**2.Sebeş-Turda, Lotul 2 *(*km 17+000-km 41+250), acest lot face legătura cu Loturile 1 și 3 ale autostrăzii Sebeș-Turda, are o lungime de 24,250 km**

**Proiectant:** D.P CONSULT SRL

**Consultant:** Asocierea S.C. KAPPA – Arhchitects & Engineers S.R.L – SALFO & Associates S.A.

**Constructor:** Asocierea Aktor TECHNICAL SOCIETE ANONYME (AKTOR S.A.) – S.C. EUROCONSTRUCT TRADING 98 SRL

**3. Sebeş-Turda, Lotul 3(km 41+250-km 53+700), acest lot face legătura cu Loturile 2 și 4 ale autostrăzii Sebeș-Turda, precum și cu DN1 prin nodurile rutiere Aiud și Unirea, are o lungime de 12,450 km**

**Proiectant:** AECOM INGENIERIA SRL

**Consultant:** DRDP CLUJ – INGINER FIDIC TEMPORAR

**Constructor:** Asocierea Tirrena Scavi SpA - Societa Italiana per Condotte D’Acqua SpA

**4. Sebeş-Turda, Lotul 4 (km 53+700-km 70+000), acest lot face legătura cu Lotul 3 al autostrăzii Sebeș-Turda, nodul rutier Turda (nod de mare viteză) asigură conexiunea cu autostrada Transilvania (A3), are o lungime de 16.300 km la care se adaugă nodul rutier Turda.**

**Proiectant:** Asocierea VIAPONTE – Projectos e Consultoria de Engenharia SA – VIAPONTE ROM S.R.L.

**Consultant:** Asocierea TECNIC Consulting Engineering România S.R.L. - SPEA Ingegneria Europea SpA

**Constructor:** Asocierea S.C. PORR Construct S.R.L. - PORR Bau GmbH

**Probleme în implementare:**

**Lotul 1:** Principalele probleme la ora actuală sunt legate de slaba mobilizare a antreprenorului pe șantier.

**Lotul 2:** Principala problemă reprezintă insuficienta mobilizare a echipamentelor și a utilajelor antreprenorului. Există fronturi de lucru libere de orice obstacol unde antreprenorul nu are dispuse echipe de lucru pentru activități de construcție.   
Problema cu ELECTRICA privind relocarea LZA 110 KV ce afectează lucrările de coridor prin neînceperea pasajului de cale ferată aflat sub linia electrică.

De asemenea obținută Autorizația de Construire pentru lucrările aflate în zona exproprierilor suplimentare după ce va fi emis HG exproprieri suplimentar.

**Lotul 3:** Comisia de Receptie a CNAIR SA, întrunită în data 09.01.2018 a constatat multiple neconformităţi, fapt pentru care a amânat recepţia până la stingerea tuturor neconformităţilor. Astfel, Antreprenorul are la dispoziție 90 de zile pentru remedierea problemelor constatate de catre Comisia de Receptie.

**Lotul 4:** În luna august 2017 la km 62+200 a avut loc o alunecare a versantului cu antrenarea corpului de autostradă. Drept consecinţă a trebuit regândită o soluţie tehnice ce a condus la întârzieri în finalizarea lucrărilor.

**Stadiu fizic şi financiar:**

**Progresele fizice şi financiare sunt prezentate în tabelul de mai jos**

|  |  |
| --- | --- |
| **Lotul 1** |  |
| Stadiu fizic | 40% |
| Stadiu financiar | 39,71% |
| **Lotul 2** |  |
| Stadiu fizic | 44,47% |
| Stadiu financiar | 39,92% |
| **Lotul 3** |  |
| Stadiu fizic | 100% |
| Stadiu financiar | 80,59% |
| **Lotul 4** |  |
| Stadiu fizic | 99% |
| Stadiu financiar | 84,54% |

**Termene de finalizare**

**Lotul 1**

În prezent, noul termen de finalizare estimat este noiembrie 2019, având în vedere complexitatea lucrărilor de artă ce trebuie realizate prin nodul Sebeş şi nodul Alba Nord.

**Lotul 2**

Termenul de finalizare estimat este octombrie 2018, aşa cum Antreprenorul s-a angajat în faţa autorităţilor statului român.

**Lotul 3**

Termen de finalizare estimat este aprilie 2018.

**Lotul 4**

Termenul propus pentru efectuarea inspecţiei în vedrea Recepţiei la Terminare a Lucrărilor este luna martie 2018.